title: Hakk-ı Muavenet
article: حق معاونت
  
  انسان حين تولدنده يك ضعيف و بی اقتدار و فقط دستیاری عقل واذعان ايله سلم بی انتهای کمالاته ارتقا امرنده حائز استعداد بی کنار اولمغله برابر درجة رفيعة معرفت و تربیه یه دخولى الحق بر صحنه جمعيتده کندی موقعیله متناسب اوله رق مظهر معا . ونت اولمسيله حصولپذیر اولور.
  ایسته بو مقاله مزده معاونت امر مهمته عائد حقوقی ، کندی مناسبات اصلیه می تحتنده اوله رق بيان وتعيين ايده جكر . شوراسی ایوجه نظر دقته النفق مقتضیدر که قاعدة معاونت بشقه وقريباً بيان ايده جكمز قاعدة اشتراك دخى بشقه در اشتراك براره جمع اولنمش قواء واسطه سيله متعدد اشخاصك بر مقصد معين و مقررى تعقيب التمسيدر : حاليوكه معاونت على الاطلاق بر خصوصده اعانه دن عبارت اولمغله حد ذاتنده بر معاونت و بر متمم در و از چوق عارضی و غیر مقرر در حق معاونت مناسبات حقوقيه لك متشكل اولديني صور اصليه نك بر و يا دیگرندن منبعث و متولد اولور فقط جرايمك تولید ابتدیکی صورتدن اصلا متولد اوله من ديمككه بالكز بوصورت مستتنادر .
  اولا بوحق معاونت بر طرفك نيت و اراده سنه متعلق واندن منبعث اولمیان و عمومی و انسانی و یا از چوق قسمی و عارضی مناسباتدن متكون بولنان احوال عمومیه و یا خصوصیه دن منبعث اوله بیاور ثانیا برده 1 حق معاونت اختياريه واردر که اوده و مقاولاندن و يا نيت معاونت ایله ، بلا رخصت متقدمه برينك مصالحنه وضع يد اداره ایدن بر طرفك اراده سندن منبعث اوله بلور مقاولات، انسانلرك متقابلا اجرا
  ابتدکاری انواع مختلفة معاونتك بر منبع مت اصليسيدر، واساساً معاملات بشريه برنظر و امعان حقيقتبين ايله تدقيق ايديله جك اولسه 
  كور يلوركه معیشت انسانيه ، مختلف احتيا جات حياتيه ايجون، عقدی تصور بیله ابد لمكزين يوميه کندی کندینه منعقد اولان بر طاقم مقاولاتدن منبعث خدمات وخصوصانك تعاطی و مبادله دامه سندن عبار تدر .
  لكن باشلوجه غائب بولنمق معذرتنه مبنى کندیسندن رخصت اخذى ممكن اولميان وغائبك اموالنك رخنه دار خسار او لمامسی مقصد ینه مستند بولنان احوالده، بلا رخصت متقدمه طرف اخر دن انك مصالحنه وضع يد مداخله و اداره ایدلی دخی بر مناسبت حقيقة حقوقيه تكوين ايدر بو خصوصاتی تنظیم ایدن اصول شوندن منبع در که هر انسان ذی عقل واذعان اولوب بناء عليه کندی مالنه متوجه اولان بر ضرری ازاله به وقوانين عدليه به موافقته دائما حاضر و ناظر بولنه جغنه و انسانلر پیش عقل وحكمنده متساوى بولند قلرینه نظراً تقديرات مختلفه به تابع اوله مامسی در کار اولان بوکی خصوصا نده بركمسه ديكر ينك مقامنه قائم اوله بيلمكده بر بأس كور لما مشدر 
  . ما بعدی وار 
  سلیمان صبحی